b"\n_START_ARTICLE_\nJoan de Kanizsa\n_START_SECTION_\nBiografia\n_START_PARAGRAPH_\nVa n\xc3\xa9ixer al si d'una fam\xc3\xadlia arist\xc3\xb2crata hongaresa a la prov\xc3\xadncia de Zala. El seu apre, Joan de Kanizsa, ispan de les prov\xc3\xadncies de Zala i de Vas, i la seva mare era filla de Nicolau Gil\xc3\xa9tfi de Pozsega. El jove noble que posteriorment fou arquebisbe tingu\xc3\xa9 tamb\xc3\xa9 tres germans influents: Nicolau, Lloren\xc3\xa7 i Esteve. L'oncle de Joan era Esteve de Kanizsa, bisbe de Zagreb. El 1367 Joan va servir com a canonge de la princesa Maria I d'Hongria, filla del rei Llu\xc3\xads I d'Hongria. El 1374 fou nomenat gran prep\xc3\xb2sit d'Estrig\xc3\xb2nia i despr\xc3\xa9s prep\xc3\xb2sit d'Eger i fins al 1378 fou estudiant a la Universitat de P\xc3\xa0dua. El 1377 es convert\xc3\xad en rector de la universitat i el 1384 fou nomenat bisbe d'Eger i des del 1387 canceller reial._NEWLINE_El 1387 succe\xc3\xad Demetri d'Esztergom com a arquebisbe d'Esztergom, portant aix\xc3\xad el t\xc3\xadtol jer\xc3\xa0rquic m\xc3\xa9s alt de l'Esgl\xc3\xa9sia Cat\xc3\xb2lica del Regne d'Hongria. El papa Bonifaci IX el nomen\xc3\xa0 cardenal i enviat a la Santa Seu pels seus serveis als reis Segimon d'Hongria i la seva dona Maria. El 1390 convoc\xc3\xa0 un conclave a Estrig\xc3\xb2nia, el 1391 restabl\xc3\xad al castell la capella de Sant Esteve i fund\xc3\xa0 un consell canonge santificat en honor de Sant Esteve protom\xc3\xa0rtir._NEWLINE_El 1396 prengu\xc3\xa9 part en la batalla de Nic\xc3\xb2polis en qu\xc3\xa8 el rei Segimon juntament amb els ex\xc3\xa8rcits del duc Joan I de Borgonya intent\xc3\xa0 expulsar els turcs otomans d'Europa, per\xc3\xb2 acab\xc3\xa0 en una tr\xc3\xa0gica derrota per a les forces cristianes. La derrota signific\xc3\xa0 una gran p\xc3\xa8rdua de prestigi per al rei hongar\xc3\xa8s, la qual cosa va contribuir posteriorment que una facci\xc3\xb3 de l'alta noblesa intent\xc3\xa9s remoure Segimon del tron._NEWLINE_Joan de Kanizsa fou un dels guies espirituals i intel\xc2\xb7lectuals de la Lliga de Nobles que es va formar a l'inici del regnat de Segimon i l'intent\xc3\xa0 mantenir sota el seu control, aix\xc3\xad el 28 d'abril del 1401 l'arquebisbe en el seu paper de canceller f\xc3\xa9u arrestar el rei a Buda i es pos\xc3\xa0 al cap del consell provisional que dirig\xc3\xads el regne. El 29 d'octubre d'aquell mateix any, assistit pel comte Armand II de Celje i per Nicolau Garai el Jove, el rei recuper\xc3\xa0 la seva llibertat i el tron, per\xc3\xb2 s'apiad\xc3\xa0 de Joan de Kanizsa. Malgrat aix\xc3\xb2, l'arquebisbe coron\xc3\xa0 el jove rei Ladislau I de N\xc3\xa0pols el 5 d'agost de 1403 a Zara, el fill del rei Carles II d'Hongria, assassinat el 1386. Despr\xc3\xa9s que Ladislau abandon\xc3\xa9s el regne i la seva coronaci\xc3\xb3 fos desconeguda, Joan de Kanizsa i el seu germ\xc3\xa0 Nicolau novament tornaren a ser perdonats per Segimon, mantenint llurs drets i propietats. Nicolau es retir\xc3\xa0 de la vida p\xc3\xbablica, per\xc3\xb2 el cardenal Joan es convert\xc3\xad novament en conseller del rei Segimon._NEWLINE_El 1414 en abs\xc3\xa8ncia del regne de Segimon, Joan de Kanizsa es convert\xc3\xad en vicari reial juntament amb Nicolau Garai el Jove, unint-se el 1417 al seu rei al Concili de Constan\xc3\xa7a."